Volimo da mislimo da su romantična osećanja
spontana i neopisiva i da dolaze iz srca.
Ali u stvari vaš mozak
radi složene proračune u sekundi
koji su odgovorni za privlačenje.
Ne zvuči baš poetično?
Ali, iako se ovi proračuni obavljaju u vašem mozgu,
to ne znači da su sva ta prijatna osećanja u vašoj glavi.
U stvari, svih 5 čula ima ulogu.
Svako od njih glasa za ili protiv privlačnosti.
Oči su prva komponenta kod privlačnosti.
Mnogi vizuelni standardi lepote
variraju među kulturama i razdobljima,
a znaci mladosti, plodnosti i dobrog zdravlja,
kao što je duga, sjajna kosa,
ili glatka koža bez ožiljaka,
skoro uvek su poželjni
jer su u vezi sa reproduktivnom sposobnošću.
Kad oči primete nešto što im se sviđa,
naš instinkt je da se približimo tome
da bi druga čula mogla da ispitaju stvar.
Doprinos nosa romansi nije samo
prosto primećivanje parfema ili kolonjske vode.
Nos može da uhvati prirodne hemijske signale
zvane feromoni.
Oni ne samo da prenose
važne genetske informacije o izvoru,
već mogu da aktiviraju fiziološki
ili bihejvioralni odgovor kod primaoca.
U jednoj studiji, grupa žena u različitim momentima ovulacije
nosila je iste majice tri noći.
Pošto su muški dobrovoljci nasumično izabrani
da pomirišu bilo koju od nošenih
ili nenošenih majici,
više testosterona su imali uzorci pljuvačke
onih koji su mirisali majicu žene u ovulaciji.
Ovaj skok testosterona
možda daje muškarcu podsticaj da se približi ženi
koju inače možda ne bi primetio.
Nos žene je posebno prilagođen
za MHC molekule,
koji služe za odbranu od bolesti.
U ovom slučaju, suprotnosti se privlače.
Kada je od žena zatraženo da pomirišu majice
koje su nosili različiti muškarci,
dale su prednost mirisima onih
čiji su se MHC molekuli razlikovali od njihovih.
To ima smisla.
Geni koji imaju više vrsta otpornosti
mogu dati potomstvu veću prednost u preživljavanju.
Naše uši takođe određuju privlačnost.
Muškarci više vole viši ženski glas, sa više daha
i sa većim rasponom između formanata,
što je u vezi sa sitnijom građom.
Dok žene vole dublje glasove
sa manjim rasponom između formanata,
što ukazuje na krupniju građu.
I što nije iznenađujuće,
dodir je izgleda presudan za romansu.
U ovom eksperimentu,
ne znajući da je posmatranje počelo,
učesnike su zamolili da pridrže kafu,
vruću ili ohlađenu.
Kasnije, učesnici su pročitali priču
o nekoj hipotetičkoj osobi
i pitali su ih da ocene njegovu ličnost.
Oni koji su držali vruću šoljicu kafe
doživeli su osobu u priči kao srećniju,
društveniju, darežljiviju i boljeg karaktera
nego oni koji su držali hladnu šolju kafe,
koji su ocenili osobu kao hladnu i ravnodušnu.
Ako je potencijalni partner prošao
sve ove testove, ostao je još jedan:
čuveni prvi poljubac,
sočna i složena razmena
taktilnih i hemijskih znakova,
kao što je miris daha
i ukus usta.
Ovaj magični trenutak je tako važan
da je većina muškaraca i žena
rekla da je privlačnost prema nekome oslabila
posle lošeg prvog poljupca.
Kada se privlačnost potvrdi,
vaš krvotok je preplavljen
norepinefrinom
koji aktivira vaš sistem za borbu ili bežanje.
Srce vam lupa jače,
zenice se šire
i telo oslobađa glukozu zbog dodatne energije,
ne zato što ste u opasnosti,
već zato što vam telo govori
da se dešava nešto važno.
Da vam pomogne
da se usredsredite,
norepinefrin stvara neku vrstu tunelske vizije,
blokira sporedne stvari,
možda čak menja i vaš osećaj za vreme
i pojačava pamćenje.
To možda objašnjava zašto ljudi
nikad ne zaboravljaju prvi poljubac.
Ideja da na naše međusobno privlačenje
toliko utiče hemija i evoluciona biologija
možda izgleda više hladna i naučna nego romantična, ali kada
sledeći put vidite nekog ko vam se sviđa,
pokušajte da shvatite kako vaše telo igra ulogu u odlučivanju
da li je taj divni stranac prava osoba za vas.